Vi er simpelthen så trætte af tomme løfter, tilbud, der ikke holder og generelt bare dårlig service, når først man er faldet for sælgernes salgstale.
Vi bor i en andelsforening, hvor Yousee står for antennesignalet. Vi har altid betalt via vores husleje, men sidste år blev tingene lavet om, og vi kunne nu kun få den lille kanalpakke gennem andelsforeningen. Ville man have andet og mere skulle man selv stå for det.
Vi modtog derfor et brev med tilbud og en deadline for, hvornår vi sidst skulle melde ind til Yousee, hvis vi ville have andet. Dagen før deadline ringer jeg derind, og vi tilmelder os "bland selv kanaler." Vores internet og vores ekstrakanaler har før stået i mit navn, men da min mand nu står for andelsforeningens Yousee pakke, beder vi om, at det hele nu kommer til at stå i hans navn. For nemhedens skyld. Selvfølgelig siger den flinke sælger.
Men nej, 8 mdr. senere modtager vi stadig to regninger, en i hvert vores navn, med beløb, som ikke passer. Jeg har 4 gange - 4 gange!!!! brugt mere end 1 time på at ringe ind til Yousee, vente i den altid lange kø, for at få det lavet om, men uden held. I sidste uge kom der igen to regninger.
Den kanalpakke med bland selv kanaler blev åbenbart ikke noteret, for da vi kom til skæringsdatoen havde vi alligevel kun den lille tvpakke... 
Dette har taget os fire samtaler med Yousee for at få rettet. Den 5. gang jeg ringede, fik jeg endnu en meget venlig sælger i telefonen. Han var meget ked af at høre om vores forløb hos Yousee, men han havde da lige noget for os. Hvis vi flyttede vores mobiltelefoni til Yousee også, så kunne han love os ham som direkte kontaktperson. Vi ville ikke længere snakke med forskellige, når vi ringede, og forklare det hele forfra. Nej, nu ville vi få hans direkte mail, og så kunne vi altid kontakte ham med alle vores spørgsmål. Han ville svare med det samme, og var han der ikke, ville en anden gøre det.
Dum som jeg er, takker jeg ja. Vi bliver enige om at flytte vores to mobilabonnementer. Samtidig er vores tv-boks gået i stykker, og den vil han sende en erstatning for med det samme. Vi vil have den senest en uge senere, bliver vi lovet. Vi bliver også lovet at blive orienteret ok forløbet med skift af teleselskab, rodet med vores regninger samt ankomstenaf vores tv-boksen. Alt dette sker bare ikke!! Efter op til 7 forgæves mails til vores nye kontaktperson, som enten går ubesvaret hen eller ikke bliver ført til dørs, giver vi op. Vi ringer ind og bruger vores 14 dages fortrydelsesret vedr. flytningen af vores mobilabonnementet. Ok siger Yousee, og vi får en bekræftigelse på ændringen. Alligevel annullerer Yousee kun flytningen af det ene abonnement. Det andet bliver dødt. Vi ringer igen til Yousee, som beklager, men ikke gør noget. Vi ringer til det selskab, vi hele tiden har haft og spørger, hvorfor den ene telefon ikke virker, hvorefter de siger, at Yousee ikke vil flytte tlf nummeret tilbage, da det ikke ha været aktivt hos dem. Nej, for vi fortrød jo, og har aldrig gjort brug af hverken simkort eller andet.. nå, men vores teleselskab kan ikke genoprette vores mobilnummer, før de har fået et simkortnummer, og det kan de ikke få af Yousee åbenbart. Det er kun fordi, vi har beholdt de gamle breve med sinkortene fra Yousee, at det nu måske lykkes.
Aldrig i mit liv har jeg været udsat for dårligere service!! Det er rystende, så dårlig servicen er, efter ting ( tvpakker, internet, mobilabonnementet ) er købt. Og aldrig, aldrig aldrig skal vi have andet med Yousee at gøre. Vi er i fuld gang med at flytte vores internet fra selskabet også - det har foresten heller ikke virket i over en uge ordentligt. Og var det ikke fordi vi skal bruge Yousee i andelsforeningen, så var vi helt færdige med selskabet. Mangen til elendighed skal man lede længe efter!!!! Og åh ja, tv-boksen kom efter 15 dage.... med betale for hele perioden skulle vi jo alligevel.